Capitania General de Porto Rico

Le Capitanato General de Porto Rico (espaniol: Capitanía General de Puerto Rico) esseva un districto administrative del Imperio espaniol, create in 1580 pro fornir un melior administration militar del insula de Porto Rico, previemente sub le governio directe de un sol governor e le juridiction del Audiencia de Santo Domingo. Su creation faceva parte del tentativa, finalmente futile, del dinastia Habsburg in le tardive seculo 16 de prevenir le incursion de potencias estranie in le Caraibas. Espania etiam creava Capitanatos General in Cuba, Guatemala e Yucatán.

Le Capitanato General jucava un rolo crucial in le historia del Caraibas espaniol. Le institution durava usque al 1898 in Porto Rico, quando un governamento local autonom, dirigite per un governor-general e un parliamento insular, esseva instituite solmente menses ante que Espania cedeva Porto Rico al Statos Unite post le sconfitta in le Guerra Hispano-American.
Categoria:Porto Rico